SKRIFTLIG FORESPOERGSEL E-1309/98

af Laura González Álvarez (GUE/NGL) og Pedro Marset Campos (GUE/NGL) til Kommissionen

(29. april 1998)

Om: Adgang til udvaelgelsesproever for spaniere med mellemlang ingenioeruddannelse ("ingeniero técnico")

I forbindelse med indgivelsen af ansoegninger til almindelige udvaelgelsesproever for stillingskategorierne A/LA bedes Kommissionen besvare foelgende spoergsmaal:

1. Hvorfor har Kommissionen i den spanske udgave af meddelelsen om almindelig udvaelgelsesproeve KOM/A/1047 (EFT C 145 af 13.5.1997.) kraevet, at ansoegerne skulle have universitetseksamen, naar det samme krav ikke optraeder i den tyske udgave af meddelelsen?

2. Hvorfor har Kommissionen i den spanske udgave af meddelelsen om de almindelige udvaelgelsesproever KOM/A/720 og KOM/A/721 (EFT C 52 af 28.2.1991) kraevet, at ansoegerne skulle have en "hoejere" uddannelse, naar det samme krav ikke optraeder i de oevrige sprogudgaver af meddelelsen?

3. Hvorfor haevder Kommissionen, at "ingenieros técnicos" ikke har mulighed til at opnaa doktorgrad, naar personer med en saadan uddannelse rent faktisk har denne mulighed i visse medlemsstater?

4. Er det korrekt, at Kommissionen over for de spanske myndigheder har udtrykt frygt for, at man ved at give spanske "ingenieros técnicos" mulighed for at soege stillinger i kategorien A/LA ogsaa vil aabne doeren for indehavere af treaarige uddannelser fra andre medlemsstater? Er dette en relevant begrundelse for at afvise ansoegninger fra spanske "ingenieros técnicos"?

5. Hvorfor godkendes ansoegninger fra indehavere af de britiske eksamensbeviser "Bachelor of Arts", "Bachelor of Science" og "Bachelor of Engineering", som alle er treaarige uddannelser, naar man samtidig afviser ansoegninger fra indehavere af det spanske eksamensbevis "ingeniero técnico"?

Svar afgivet paa Kommissionens vegne af Erkki Liikanen

(5. juni 1998)

Den korrekte tyske oversaettelse af "diploma universitario" er "abgeschlossenes Hochschulstudium", og dette udtryk optraeder i den meddelelse om almindelig udvaelgelsesproeve KOM/A/1047, som er offentliggjort i De Europaeiske Faellesskabers Tidende(1).

Hvad angaar det aerede medlems spoergsmaal om udvaelgelsesproeve KOM/A/720 og KOM/A/721, henviser Kommissionen til Domstolens dom af 3. marts 1994 i sagen T 82/92 (Cortés Jiménez mod Kommissionen)(2).

Det spanske "Ingeniero Técnico"-eksamensbevis er et foerstedelseksamensbevis eller et eksamensbevis for en kortere videregaaende uddannelse, der ikke giver adgang til spanske "doctorat"-studier(3). Afgoerelsen om, hvorvidt et eksamensbevis giver adgang til stillinger i administrationen, maa Kommissionen traeffe paa grundlag af lovgivningen i den medlemsstat, hvor ansoegeren har studeret og opnaaet det eksamensbevis, som han soeger ind med. I dette tilfaelde Spanien.

I oevrigt henviser Kommissionen til de svar, som den har afgivet paa skriftlige forespoergsler E-2749/97 fra fr. Ludivina García Arias(4), E-4186/97 fra fr. Bárbara Duehrkop Duehrkop(5), E-640/98 - E-645/98 fra hr. Jorge Salvador Hernandez Mollar, E-724/98 - E-727/98 fra hr. Iñigo Mendez de Vigo, E-674/98 - E-678/98 fra hr. Antoni Gutiérraz Díaz(6) og til andre forespoergsler, om samme emne.

(1) EFT C 145 af 13.5.1997.

(2) EFT C 52 af 28.2.1991.

(3) Se "Ley general de ordenación del Sistema Educativo, 1990".

(4) EFT C 82 af 17.3.1998.

(5) EFT C 304 af 2.10.1998, s. 15.

(6) EFT C 354 af 19.11.1998, s. 12.